''. . .इंडिया गेट के पास चहल कदमी कर रहे हैं हम। वह सब कुछ बताता है मुझे, प्लेन क्रैश से लेकर दिल्ली आने तक का सारा ब्यौरा। अपने उस अधूरे रह गए प्लान के बारे में भी।. . .अब मुझे विश्वास हो चला है कि यह व्यक्ति सुभाष चंद्र बोस ही है। और सच बोल रहा है। जिस व्यक्ति के बारे में इतिहास में पढ़ा था, वह अचानक इतिहास के कुहासे से निकल कर वर्तमान के उजाले में आ खड़ा हुआ। यह सब, मैं नहीं जानती लेकिन हुआ तो है, मेरे अंदर भावनाओं का एक तूफ़ान-सा मचल रहा है। ठीक से चला भी नहीं जा रहा है।''